สังคมข่าวหุ้นนิวส์เวฟ
ตลาดหุ้นไทยล่าสุดปิดการซื้อขายที่ระดับ 1,524.60 จุด ปรับเพิ่มขึ้น 7.52 จุด พ่วงด้วยมูลค่าการซื้อขายรวม 3.2 หมื่นล้านบาท
29 ธ.ค. 2559

ตลาดหุ้นไทยล่าสุดปิดการซื้อขายที่ระดับ 1,524.60 จุด ปรับเพิ่มขึ้น 7.52 จุด พ่วงด้วยมูลค่าการซื้อขายรวม 3.2 หมื่นล้านบาท
* เมื่อวานสถาบันกลายขาเข้าซื้อสุทธิเพียงรายเดียวเท่านั้น โดยเก็บเข้าพอร์ตไป 2,087 ล้านบาท ส่วนกลุ่มขายสุทธิซัดไป 3 ประสาน พี่รายย่อยสาดออกเยอะสุด 1,383 ล้านบาท ตามด้วยบัญชีบริษัทหลักทรัพย์ 412 ล้านบาท และต่างชาติ 291 ล้านบาท
* เป็นธรรมดาของช่วงใกล้เทศกาลวันหยุดยาว ที่จะได้เห็นมูลค่าการซื้อขายเบาบางเฉียบ รวมถึงได้เห็นหุ้นแปลกตาที่ปกติแทบไม่เคยพบหน้า กระโดดพรวดบวกแรงแทนหุ้นขาประจำ
* แต่อย่าเผลอใจโดดลงทุนเพราะกลัวตกขบวน จนมองข้ามปัจจัยพื้นฐานธุรกิจ
* เพราะนี่คือหัวใจสำคัญที่จะสร้างกำไรให้กับการลงทุนและตอบแทนกลับมาสู่ตัวเราได้
* เอาละเริ่มกันด้วยหุ้นกลุ่มแรก ร้อนแรงสุดช่วงนี้ยังไงก็หนีไม่พ้นกลุ่มหุ้นอิงการท่องเที่ยว
* ล่าสุดมีการประเมินออกมาว่า ในช่วงรอบ 7 วันเทศกาลปีใหม่ นับตั้งแต่ 29 ธ.ค.-4ม.ค. จะมีเม็ดเงินสะพัดสูงกว่า 6 หมื่นล้านบาท
* เม็ดเงินมหาศาลนี้ชัดเจนว่าต้องไหลเข้าสู่อุตสาหกรรมที่เกี่ยวกับการท่องเที่ยวแน่นอน
* ดังนั้น หุ้นแรกที่ต้องได้รับผลบวกแบบเต็มๆ คือ หุ้น AOT ในฐานะขาใหญ่ธุรกิจสนามบินนั่นเอง
* สำหรับ AOT ไม่ได้มีดีแค่กรณีมีโอกาสทำกำไรโตตามยอดผู้โดยสารเท่านั้น แต่เดือน ม.ค. 60 ยังกำหนดเปิดฉากขอผู้ถือหุ้นแตกพาร์เป็น 1 บาทเข้าไปอีก
* เรียกได้ว่าเชิงระยะสั้น-ยาว AOT มีข่าวดีเต็มไม้เต็มมือ ขนาดภาวะเศรษฐกิจทั่วโลกที่ว่าไม่ค่อยดี แต่ยอดผู้โดยสารยังโตวันโตคืนขนาดนี้ มีหรือกำไรจะไม่เติบโตตาม
* ส่วนหุ้นโรงแรมยังไงก็ขอให้น้ำหนักที่ MINT เป็นหลัก เพราะนอกจากธุรกิจโรงแรมที่โดดเด่นแล้ว แต่ยังมีตัวพอร์ตธุรกิจหลากหลาย-กระจายความเสี่ยงได้ดี
* ที่สำคัญถือเป็นหุ้นโรงแรมที่มีสภาพคล่องหุ้นสูง เทรนด์กำไรขาขึ้นต่อเนื่อง
*อีกทั้ง MINTยังมี P/E อยู่แค่ 17 เท่า ต่ำกว่าทั้ง CENTELและERW ที่เทรดด้วย P/E สูงถึง 30 เท่า
* ส่วนอีกหุ้นอิงกระแสที่โดนหลายคนมองข้ามกันไปก็คือหุ้น SPA
* เพราะเป็นอีกบริษัทที่มีสตอรี่สร้างกำไรเติบโตต่อเนื่อง โดยเฉพาะยอดผู้ใช้บริการ SPA ที่โตแกร่งส่งท้ายปี 59 แบบท่วมท้น และจะลากยาวไปจนถึงต้นปี 60 เลยทีเดียว
* หุ้น STA วอลุ่มเทรดเด่น-ราคาหุ้นร้อนแรงจัด ขานรับอานิสงส์ราคายางพาราดีดตัวขึ้นแรง
* ใครมีหุ้นอยู่ในมือต้นทุนต่ำกว่ากระดานปัจจุบัน ถ้าไม่รีบร้อนเกินไป น่าอดใจกอดหุ้นไว้ต่อเพื่อ LET PROFIT RUN
* เนื่องจากช่วงที่หุ้นตัวอื่นในตลาดยังดูเงียบเหงา ขาดไร้ปัจจัยบวกชี้หุ้นชัดเจน
* ดังนั้น เงินจะถูกโยกมาโถมที่ตัว STA มากพอควร เพราะมีข่าวดีหนุนหุ้น * สะท้อนได้มูลค่าการซื้อขายรายวันในช่วงเดือน ธ.ค. ไม่เคยมีสักวันที่เทรดต่ำกว่าระดับ 100 ล้านบาท
* ถึงได้บอกว่า ถ้าไม่ใจร้อนน่าลองกอดหุ้นต่อไว้อีกหน่อย
* หุ้น TACC ย่อตัวถอยมาซื้อขายอยู่แถวที่ระดับ 9.20 บาท ถือเป็นจังหวะที่ดีต่อการเข้าเก็บกันแล้ว
* อย่าลืมว่าตัวงบไตรมาส 4 โดดเด่นและมีโอกาสเติบโตสูงจากยอดขายสินค้าพุ่งรับไฮซีซั่น * นั่นหมายความว่าเมื่องบไตรมาส 4 ดี ภาพรวมทั้งปี 59 กำไรจะออกมาสดใส พร้อมกับกดให้ P/E ถอยลงมาต่ำกว่าเดิมเข้าไปอีก งานนี้ห้ามพลาดเด็ดขาดนะ * อีกรายมองหุ้น SCN เมื่อวานเจอแรงขายทำกำไรกดหุ้นถอยลบไปเฉียด 4%
* พื้นฐานแกร่งไม่มีอะไรเปลี่ยนแปลงทั้งสิ้น เทรนด์ธุรกิจ NGV-iCNG กำลังอยู่ในช่วงพีคเต็มพิกัด
* วันนี้ ถ้าไม่ผิดแผนอะไรน่าจะรีบาวด์กลับขึ้นมาได้ แฟน SCN ไม่ต้องกังวล พื้นฐานแกร่งและเป็นของจริง ถือยาวกันได้สบาย
* ปิดท้ายด้วยหุ้นร้อนด้วยข่าวลบส่งท้ายปีอย่าง IFEC ที่ล่าสุดโดนตลาดหลักทรัพย์สั่งแขวน SP เป็นที่เรียบร้อยแล้ว
* ตอนนี้ IFEC เกิดคำถามน่าสงสัยมากมายที่ยังต้องรอคำตอบ จากทั้งทางอดีตผู้บริหารและผู้บริหารชุดปัจจุบัน
* หวังว่าเรื่องราวทั้งหมดจะจบลงและได้เห็นบทสรุปภายในไม่นาน * เพราะงานนี้ หากยิ่งช้า ยิ่งคลุมเครือ และยิ่งขาดความชัดเจนมากเท่าไหร่ * ผลเสียหายที่กำลังจะเกิดขึ้นในวันข้างหน้า มีสิทธิลุกลามจนไม่อาจปิดฉากลงได้
* โดยเฉพาะความเชื่อมั่น ที่เมื่อใดก็ตามลองได้พังทลายไปแล้ว ยากเย็นเหลือเกินที่จะเรียกคืนกลับมาได้ภายในเร็ววัน * 